Case ID: 1206269
Sentence 1: Bundan başqa, o, tanışı Zərərçəkmiş şəxs tərəfindən 2017-ci ilin avqust ayında müəyyən müddət ərzində aralarında olan şifahi razılaşma əsasında saxlamaq üçün ona inanılıb tapşırılmış həmin dövrün məzənnəsinə uyğun 178.605 manat təşkil edən 105.000 ABŞ dollarını, yəni ona etibar edilmiş külli miqdarda özgə əmlakını talamaqla mənimsəmiş, xx xxxx 2018-ci il tarixdə sonuncunun həmin pul vəsaitini ondan geri tələb etdiyindən törətdiyi əməlin ifşa olunacağının aşkar ediləcəyini bilərək ona etibar edilmiş özgə əmlakını talama, yəni mənimsəmə cinayətini gizlətmək və tamah niyyəti ilə həmin pul vəsaitini ələ keçirmək məqsədilə sonuncunu öldürmək qərarına gəlib, yaşadığı mənzildə saxladığı özünə məxsus zavod üsulu ilə hazırlanmış 366-TKM kalibrli, «VPO-208» modelli 3C 3000 nömrəli ov karabini ilə silahlanaraq xx.xx.2018-ci il tarixdə saat 10 radələrində Zərərçəkmiş şəxs ilə əvvəlcədən razılaşdıqları Bakı şəhəri, ünvanda yerləşən yaşayış kompleksinin həyətində görüşüb faktiki içərisində pul vəsaiti olmayan sarı rəngli qutunu həmin yaşayış kompleksinin “C” blokunun mənfi üçüncü mərtəbəsində yerləşən avtodayanacaqda Zərərçəkmiş şəxs vermiş, sonuncu həmin qutunu açaraq pulun orada olub-olmamasını dəqiqləşdirmək istədikdə o, cinayətkar əməlini başa çatdırmaq üçün özü ilə gətirdiyi odlu silahla Zərərçəkmiş şəxs bir neçə dəfə atəş açaraq yüngül zərər vurmaya aid xəsarətlər yetirməklə qəsdən öldürməyə cəhd etmiş, lakin, Zərərçəkmiş şəxs yaralı vəziyyətdə hadisə yerindən qaçaraq uzaqlaşdığından, o, qəsdən adam öldürməyə yönəlmiş cinayətkar niyyətini öz iradəsindən asılı olmayan səbəblərə görə başa çatdıra bilməyərək, sonuncunu tamah və başqa cinayəti gizlətmə məqsədi ilə qəsdən öldürməyə cəhd etmiş, yəni digər şəxsi qəsdən həyatdan məhrum etməyə cəhd etmişdir.